Nach de Amish simmer id Wiege vo de Nation, nach Philadephia düsed. Da händ die amerikansiche Gründerväter d Unabhängigkeitserklärig unterzeichnet und somit de Grundstei fürd USA gleit. Ussert de historische Bedütig und es paar interessante Gebäude hät die Stadt aber nöd sehr viel z büte gha! Drum sind mir au schnell wieder wiiter richtig Zockerparadies Atlantic City. Da mir erst am Namitag händ chöne im Hotel iichecke - händ mir sofort  müesse go zocke (ou das isch jetzt aber blöd;-)) Dank ere Glückssträne sind mir das Mal wenigstens mit ere positive Bilanz usegloffe. D Maria isch ganz beflüglet gsi vom zocke und isch in Rusch inechoo - drum ischs dänn am Abig, wo mir is Casino zruggkehrt sind, schnäll gange bis de Chole weg gsi isch...Tja so chans gah...